На основу члана 18. Одлуке о буџету општине Кладово за 2017. годину („Сл. лист општине Кладово“ број: 14/2016), члана 2. Правилника о начину, поступку и критеријумима за избор програма/пројеката од јавног интереса за доделу средстава удружењима грађана из буџета општине Кладово, број:401-11/2017-II од 30.01.2017.године и Одлуке Општинског већа број 401-12/2017-II од 30.01.2017.године,Општинско веће општине Кладово, дана 30.јануара 2017.године расписује:


ЈАВНИ КОНКУРС
ЗА ДОДЕЛУ СРЕДСТАВА БУЏЕТА ОПШТИНЕ КЛАДОВО ЗА 2017. ГОДИНУ
УДРУЖЕЊИМА ГРАЂАНА


Укупан износ средстава за финансирање односно суфинансирање пројеката од јавног интереса удружењима грађана из буџета општине Кладово за 2017. годину је 5.200.000,00 динара.

I Предмет

Предмет Јавног конкурса за финансирање односно суфинансирање пројеката од јавног интереса удружења грађана односи се на следеће области:

1. локални економски развој 200.000,00 динара,
1. пољопривреда и рурални развој 200.000,00 динара,
1. заштита животне средине 400.000,00динара,
1. социјална и дечија заштита 2.500.000,00 динара,
1. развој културе 1.500.000,00 динара,
1. опште услуге локалне самоуправе 400.000,00 динара

II Право учешћа

Право учешћа на Јавни конкурс имају удружења регистрована у складу са Законом о удружењима („Сл.гласник РС“ 51/200 и 99/2011) и регистрована на територији општине Кладово.
Право учешћа на Јавни конкурс имају и подружнице удружења из области заштите лица са инвалидитетом која нису регистрована на територији општине Кладово, али имају кориснике/чланове с пребивалиштем на територији Кладово.  

III Услови 

Подносилац пријаве за доделу средстава треба да испуњава следеће услове:

1. да је Удружења грађана регистрованo у складу с Законом о удружењима („Сл. Гласник РС“, бр. 51/2009, 99/2011) и да је регистровано на територији општине Кладово,
1. Удружење грађана може да конкурише само са једним предлогом програмом/пројектом,
1. Да се програм/пројекат реализовује на територији општине Кладово или ван територије општине Кладово, али да својим активностима представљају општину – трошкови превоза,
1. Да је удружење директно одговорно за припрему и извођење програма/пројекта,
1. Да се активности пројекта, односно пратећи рачуни заврше и приложе закључно са 31.12.2017.године,
1. Да је удружење благовремено поднело извештај за претходну буџетску годину у складу са Уговором за реализацију пројекта и завршило све активности за које је добило средства од општине у претходној години,
1. Да удружење не добија буџетска средства по било ком другом основу,
1. Да удружење није у поступку ликвидације, стечаја или под привременом забраном обављања делатности,
1. Да удружење нема блокаду рачуна, пореске дугове или дугове према организацијама пореског осигурања - доказ.

IV Критеријуми за избор пројеката

Приоритет за доделу средстава имаће Удружења грађана која:
1. Располажу одговарајућим капацитетима,
1. Своје програме/пројекте усмеравају ка већем броју корисника,
1. Могу да обезбеде резултате у односу на предложене трошкове,
1. Имају успешност у реализацији пројеката,
1. Своје програме/пројекте усмеравају на основу докумената усвојених на локалном нивоу,
1. Обезбеде 10% сопственог учешћа у финансирању пројекта,
1. У структури буџета прихватљиви су максимални трошкови људских ресурса до 15%, трошкови канцеларије и књиговодствене услуге до 1.500.00 РСД/месец,  радови на адаптацији објекта до 20% и трошкови репрезентације максимално до 10.000,00 РСД током реализације пројекта.
1. раде на подстицају друштвене солидарности самопомоћи, помоћи лицима у специфичним животним ситуацијама

V Видљивост пројекта

 Корисник средстава је у обавези да приликом израде промо материјала и медијских наступа користи лого општине Кладово.

VI Конкурсна документација

Учесник Јавног конкурса подноси:
1. Образац пријаве на Јавни конкурс,
1. Образац предлога пројекта,
1. Образац предлога буџета предлога пројекта,
1. Оверену изјаву о прихватању обавезе реализације пројекта,
1. Решење о упису у регистар код надлежног органа,
1. Копију картона депонованих потписа за наменски буџетски текући рачун отворен код Управе за трезор,
1. Копију ПИБ обрасца,
1. Копију личне карте одговорног лица, 
1. Копију Статута подносиоца пријаве,
1. У случају суфинансирања из других фондова, уговор о финансирању пројекта закључен са донатором,
1. У случају извођења радова на адаптацији објекта, обавезно је доставити доказ о власништву (лист непокретности за предметни објекат), технички опис, предмер и предрачун радова оверен од стране овлашћеног лица/пројектантске куће

Образац пријаве на Jавни конкурс, Oбразац предлога пројекта, Образац буџета предлога пројекта и Изјава о прихватању обавезе реализације пројекта  могу се преузети на званичној интернет презентацији Општине Кладово (www.kladovo.org.rs)
Образац пријаве на Jавни конкурс, Oбразац предлога пројекта, Образац буџета пројекта и Изјава о прихватању обавезе реализације пројекта морају бити попуњени, оверени и потписани од стране лица које је овлашћено за заступање удружења. 
            Пријава се доставља у штампаном облику у једном примерку.
Извештавање о реализацији одобрених средстава подносилац захтева потребно је да спроведе у складу са Правилником о начину поступку и критеријумима за избор програма/пројеката од јавног интереса за доделу средстава удружењима грађана из буџета Опшине Кладово и одредбама Уговора о финансирању односно суфинансирању пројекта
VII Место и рок достављања

Пријаве са комплетном документацијом се подносе у затвореној коверти на Писарници Општинске управе општине Кладово или поштом на адресу: Општина Кладово, улица Краља Александра бр 35., Општинско веће – Комсији за спровођење конкурса, са напоменом “по Конкурсу за доделу средстава удружењима из буџета општине Кладово – НЕ ОТВАРАТИ“ и са назнаком области у којој се реализује програм/пројекат. 
На полеђини коверте навести пун назив и адресу подносиоца пријаве.
Рок за подношење пријава на конкурс је 15 дана од дана објављивања на званичној интернет страници и огласној табли општине Кладово. 

VIII Избор и оцена пројеката

О поднетим пријавама одлучује Општинско веће на предлог Комисије за спровођење Конкурса, у складу са одредбама Правилника о начину, поступку и критеријумима за избор програма/пројеката од јавног интереса за доделу средстава удружењима грађана из буџета општине Кладово у року од 30 дана од истека рока за подношење пријава по Конкурсу.
Непотпуне и неблаговремене пријаве, као и пријаве пројекта које имају битне недостатке неће се разматрати.
За информације у вези јавног конкурса, можете се обратити на електонску адресу: opstina@kladovonet.com

ОПШТИНСКО ВЕЋЕ ОПШТИНЕ КЛАДОВО
     ПРЕДСЕДНИК  
                                                                                                       Радисав Чучулановић
